# Perearstiabi 2019. aasta kulumudeli metoodiline juhend

Perearstiabi kulumudeli koostamisel on aluseks võetud minimaalne nimistu suurus, so **1200** pead, mis on määratud sotsiaalministri 2012. a 12. juuli [määrusega nr. 47](https://www.riigiteataja.ee/akt/111122012010?leiaKehtiv), jõustumise kp: 24.03.2017 “ Perearsti nimistu moodustamise, muutmise ja võrdlemise alused ja kord ning perearsti nimistute piirarv”. Eeldatakse, et kõik nimistusse kuuluvad isikud on ravikindlustusega kaetud.

Perearsti kulumudeli sisendite kirjeldamisel on aluseks võetud sotsiaalministri 2001. aasta 29. novembri [määrus nr 116](https://www.riigiteataja.ee/akt/113122013036), jõustumise kp: 16.12.2013 “Nõuded perearsti tegevuskoha ruumidele, sisseseadele ja aparatuurile” ning sotsiaalministri 2010. aasta 6. jaanuari [määrus nr 2](https://www.riigiteataja.ee/akt/108012013015?leiaKehtiv) „Perearsti ja temaga koos töötavate tervishoiutöötajate tööjuhend**”**.

Aluseks on võetud põhimõte, et minimaalse nimistu suuruse korral oleksid tulud ja kulud tasakaalus ning lisanduvate isikute korral on võimalik saada lisatulu.

**Pearahas** sisalduvad:

1. Tööjõukulu:
	* Perearst,
	* pereõde,
	* abiline,
	* perearsti asendaja puhkuse ajal,
	* pereõe asendaja puhkuse ajal.
2. Ühekordse kasutusega meditsiiniseadmed ja ravimid:
	* meditsiinitarvikud;
	* muu meditsiiniline materjal;
	* ravimid;
3. korduvkasutusega meditsiiniseadmed:
* vastuvõtu instrumentide komplekt;
1. muud kulud.

**Tööjõukulu** koosneb brutopalgast ning maksudest brutopalgalt. Tööjõukulu arvestamisel lähtutakse perearsti ja –õe tööaja määramisel taotluses esitatud andmetest, kuid mitte rohkem, kui on kehtestatud sotsiaalministri määruses „[**Perearsti ja temaga koos töötavate tervishoiutöötajate tööjuhend**](https://www.riigiteataja.ee/ert/act.jsp?id=13263878)**“**.

Arsti tööaeg lisatakse mudelisse koefitsiendiga 0,875 (147 töötundi kuus). Koefitsiendi rakendamisel tasutakse perearstidele pearaha alusel 7 tundi tööpäevas ning 1 tund tasutakse lisaks osutatud teenuste alusel teenusepõhiselt (nt. raseduse jälgimine). Pereõe ja abilise tööaja arvestamisel võetakse aluseks üldine riiklik norm (168 töötundi kuus), mis on kehtestatud “Töö- ja puhkeaja seadusega”. Tööjõukulu hulka arvestatakse ka ühe kalendrikuu palgakulu perearsti ja –õe asendajale puhkuse ajaks.

Tööjõukulu arvestatakse tervishoiuteenuse piirhinda ametinimetuste lõikes: perearst, pereõde, abiline ning perearsti ja –õe asendaja (üks kuu kalendriaastas). Tööjõukulu arvestamisel võetakse aluseks tervishoiuala töötajate miinimumtunnitasu kokkuleppega kehtestatud miinimumtunnipalk, abilise tunnipalk on võrdsustaud hooldustöötaja tunnipalgaga.

Töötajate brutopalgad 01.01.2019 – 31.03.2019 (I kvartali) mudelis:

1. arstil 12,00 € tunnis;
2. õel 6,85 € tunnis;
3. abilisel 4,20 € tunnis.

Töötajate brutopalgad 01.04.2019 – 31.12.2019 (II – IV kvartali) mudelis:

1. arstil 13,70€ tunnis;
2. õel 7,45 € tunnis;
3. abilisel 4,65€ tunnis.

**Ühekordse kasutusega meditsiiniseadmete ja ravimite** kulu agregeeritakse kolme gruppi järgmiselt:

1. meditsiinitarvikud;
2. muu meditsiiniline materjal;
3. ravimid.

Meditsiinitarvikute kulu arvestamisel piirhinda võetakse aluseks meditsiinitarvikute keskmine sisseostuhind, keskmine vajadus (hulk) kalendriaastas. Meditsiinitarvikute hulka kuuluvad tänases perearsti kulumudelis järgmised tarvikud:

* süstlad nõeltega;
* kindad;
* sidematerjal;
* puuspaatel;
* kilepõll;
* lansettid;
* tutikud;
* skalpelli terad;
* injektsiooniplaastrid;
* nahapuhastustampoonid;
* testribad(glükoos);
* testribad(uriin);
* reagendid latekstestidele;
* desinfektsioonivahendid;
* süstlanõelad;
* steriilsed kindad;
* ühekordne haavasidumiskomplekt;
* skalpellid;
* elastikside;
* liblikad;
* plaastrid;
* haavavõrk;
* pintsetid (ühekordsed);
* neerukausid (papp);
* kaitsemask;
* kätekuivatuspaberid;
* laste imavad linad;
* paberirull kušetile;
* külmageeli kott;
* lubrikant geel (EKG, UHD).

Muu meditsiinilise materjali kulu arvestatakse piirhinda keskmise sisseostuhinna ja keskmise vajaduse alusel kalendriaastas.

Muu meditsiinilise materjali hulka kuuluvad:

* retseptiblanketid;
* hapnik;
* EKG paber.

Ravimite kulu arvestamisel võetakse aluseks keskmine hulgimüügihind ja ravimite keskmine vajadus kalendriaastas.

**Korduvkasutusega meditsiiniseadmed** grupeeritakse kokku ja nimetatakse järgmiselt: “Vastuvõtu instrumentide komplekt”. Vastuvõtu instrumentide komplekti kuuluvad vastavalt sotsiaalministri 2001. aasta 29. novembri määruses nr 116 “Nõuded perearsti tegevuskoha ruumidele, sisseseadele ja aparatuurile” §4 lg 2 sätestatud seadmed:

* Stetofonendoskoop, 2 tk;
* sfügmomanomeeter 4 mansetiga, 2 tk;
* otoskoop, 2 tk;
* oftalmoskoop, 1 tk;
* helihark, 2 tk;
* instrumentide kandik, 2 tk;
* PEF-meeter, 2 tk;
* refleksihaamer tk, 2 tk;
* pisikirurgia vahendite komplekt, 2 kmpl;
* kõrvaloputussüstal, 1 tk;
* neerukauss, 2 tk;
* veenisulgur, 1 tk;
* glükomeeter, 2 tk;
* kraadiklaas kehatemperatuuri mõõtmiseks, 2 tk;
* goniomeeter, 1 tk;
* orhidomeeter, 1 tk;
* pulssoksümeeter, 2 tk;
* rinoskoopia peegel, 2 tk;
* torkeotsiku hoidja, 2 tk;
* metallist instrumentide karp steriliseerimiseks, 2 tk;
* pliiatslamp spaatlihoidjaga, 2 tk;
* kipsikäärid, 1 tk;

Nimetatud seadmete kulu arvestamisel piirhinda lähtutakse taotluses esitatud keskmisest sisseostuhinnast ja kasutusperioodist (2 aastat), kuid mitte vähem kui on määratud eksperthinnanguga.

**Muude vajalike ressursside** kulu alla agregeeritakse kokku:

* bürookulud (sh telefonikulu),
* bürootarbed,
* kindlustuskulu.

Piirhinda arvestatakse muude vajalike ressursside kulu lähtudes taotluses esitatud andmetest ja eksperthinnangust.

Pearaha piirhind arvestatakse viie vanusegrupi (0-2, 3-6, 7 – 49, 50 – 69 ja 70 ning vanemad) lõikes, kuna patsientide teenindamiseks kuluva tööaja osakaal on nimetatud gruppide lõikes erinev.

**Pearaha piirhind arvutatakse järgmiselt:**

1) arsti ja õe tööaeg ühes kuus jagatakse erinevatesse vanusegruppidesse kuuluvate isikute vahel, arvestades kindlustatud isikute osakaalu vanusegrupis, kindlustatud isikud on arvestatud 2019. aasta mudelis seisuga 1. juuli 2018, samuti võetakse arvesse visiitide arvu aastas pea kohta.

2) summeeritakse arsti ja õe asendaja ning abilise tööjõukulu, ühekordse kasutusega meditsiiniseadmete ja ravimite kulu, korduvkasutusega meditsiiniseadmete kulu, üle üheaastase kasutusajaga meditsiiniseadmete kulu ja muude vajalike ressursside kulud ning jagatakse ühe kindlustatud isiku kohta võttes aluseks minimaalse nimistu suuruse (1200 pead).

3) summeeritakse töötasu 1 pea kohta kuus ja eelmises punktis (punkt 2) leitud kulu ühe kindlustatud isiku kohta erinevate vanusegruppide lõikes.

**Baasrahasse** arvestatakse:

**Üle üheaastase kasutusajaga meditsiiniseadmete** kulu määramisel võetakse aluseks seadme soetusmaksumus, amortisatsiooniperiood ning mõistlik hoolduskulu kalendriaastas. Üle üheaastase kasutusajaga meditsiiniseadmed, mille kulu piirhinda arvestatakse, on järgmised:

* täiskasvanute kaal, 2 tk;
* imikute kaal, 2 tk;
* pikkusemõõtur , 2 tk;
* nägemisteravuse tabel täiskasvanute, 2 tk;
* nägemisteravuse tabel laste, 2 tk;
* värvitabelite raamat, 2 tk;
* universaalne läbivaatuslaud, 3 tk;
* protseduuride kapp, 1 tk;
* vahesirm, 2 tk;
* imikulaud, 2 tk;
* külmik, 1 tk;
* külmkapi termomeeter, 2 tk;
* kärulaud, 2 tk;
* uuringu valgusti, 2 tk;
* hingamiskott koos maskidega, 1 tk;
* S-toru, 3 tk;
* EKG aparaat, 1 tk;
* arsti kohver, 1 tk;
* hemoglobinomeeter, 1 tk;
* tsentrifuug, 1 tk;
* uriinianalüsaator, 1 tk;
* sterilisaator, 1 tk;
* infusioonistatiiv ja süsteem, 1 tk;
* termokonteiner vaktsiinide transpordiks koos kahe külmapatareiga, 1 tk;
* aspiraator, 1 tk;
* inhalaator/nebulisaator, 1 tk;
* doppler, 1 tk;
* arsti ja õe tööriided;
* ruumide kasutuskulu;
* asjaajamisega seotud transpordikulu.
* koolituskulu, sh asendaja tööjõukulu koolituse ajal;
* Eesti E-tervise Sihtasutusega sõlmitud Tervise infosüsteemi liidestumislepingu kulu patsiendile tervishoiuteenuse osutamisega seotud andmete töötlemiseks tervise infosüsteemis summas 22,59 eurot kuus.

Lisaks nimetatule arvestatakse (aluseks sotsiaalministri 2001. aasta 29. novembri määrus nr 116 “Nõuded perearsti tegevuskoha ruumidele, sisseseadele ja aparatuurile” §3 lg1) piirhinda üle üheaastase kasutusajaga mittemeditsiiniline vara, mis defineeritakse kui “Arsti ja õe töökoht”. Arsti ja õe töökoht koosneb järgmistest kuluallikatest:

* 1. arsti töölaud – 1 tk,
	2. õe töölaud – 1 tk,
	3. tool – 12 tk,
	4. arvuti - 2 tk,
	5. printer – 1 tk,
	6. meditsiinitarkvara,
	7. tarkvara – 2 komplekti,
	8. interneti püsiühendus.

Lisaks on arvestatud sisse arsti ja õe tööriided, mille kasutusaeg 2 aastat ning töökoha seadmete puhul kasutusaeg 5 aastat.

Töökohaga seotud kulu arvestatakse piirhinda soetusmaksumuse ja amortisatsiooniperioodi alusel. Interneti püsiühenduse kulu arvutatakse piirhinda vastavalt eksperthinnangule.

Ruumide kasutuskulu moodustavad:

* rent;
* küte;
* vesi ja kanalisatsioon;
* elekter;
* valve ja signalisatsioon;
* territooriumi korrashoid;
* prügivedu;
* kindlustusmaksed;
* maamaks;
* remondikulu.

Kulumudelis on praksise pinna suuruseks 52 m2. Rendikulu arvestamisel piirhinda võetakse aluseks taotluses esitatud andmed (kulu ühe m2 kohta), aga mitte enam kui on määratud eksperthinnanguga. Ruumide kasutuskulu hindamise aluseks on eksperthinnang.

Asjaajamisega seotud transpordikulu hulka kuuluvad:

* auto kulum;
* liikluskindlustus;
* kütus ja määrdeained;
* sõiduki remont ja varuosad;
* sõiduki hooldus;
* tehnoülevaatus;
* auto rent;
* takso kulu.

Koduvisiitidega ja asjaajamisega seotud kulude arvestamisel piirhinda võetakse aluseks taotluses esitatud andmed ning eksperthinnang.

Koolituskulu hulka kuuluvad lisaks koolituskulule ka perearsti ja pereõe asendaja töötasu koolituse ajaks. Õe ja arsti koolituskulud tänases mudelis on vastavalt 483,00 ja 873,09 € aastas. Asendajate töötasu arvestamisel on aluseks võetud sama palgakulu, mis on perearstile ja –õele pearahas arvestatud ning aluseks on võetud koolituse aeg 60 tundi (vastavalt Sotsiaalministri 2010 aasta 6. jaanuari määrus “[**Perearsti ja temaga koos töötavate tervishoiutöötajate tööjuhend**](https://www.riigiteataja.ee/ert/act.jsp?id=13263878)§ 3 lg 7).

**Kaugusetasu** arvutamise aluseks võetakse kalendriaastal läbitud kilomeetrite arv (keskmine koduvisiidi pikkus maal, kaugus laborini, kaugus koolituse toimumiskohani), koduvisiitide arv ning kütuse kulu ühe kilomeetri kohta. Kaugusetasu arvestamisel arvutatakse välja erinevad kaugusetasud lähtudes sellest, kas koduvisiidi keskmine pikkus on 40 km või 70 km.

**Teise pereõe lisatasus** sisalduvad:

1. tööjõukulu;
2. koolituskulu;
3. töökoha kulu;
4. üle üheaastase kasutusega meditsiiniseadmed;
5. korduvkasutusega meditsiiniseadmed;
6. ruumid;
7. muud kulud.

**Tööjõukulu** koosneb õe 11 kuu brutopalgast ning maksudest brutopalgalt. Tööjõukulusse on arvestatud 11 kuu palk, sest ühe kuu kulu sisaldub pearahas pereõe asendaja tööjõukulus. See arvestus on tehtud eeldusel, et pereõed asendavad puhkuse ajal üksteist ise. Kuna on eeldatud, et pereõed asendavad ka koolituse ajal üksteist ise ja pereõe asendaja kulu koolituse ajal sisaldub baasrahas on pereõe asendaja kulu koolituse ajal lahutatud 11 kuu tööjõukulust. Tööjõukulu arvestamisel lähtutakse perearsti ja –õe tööaja määramisel taotluses esitatud andmetest, kuid mitte rohkem, kui on kehtestatud sotsiaalministri määruses „[**Perearsti ja temaga koos töötavate tervishoiutöötajate tööjuhend**](https://www.riigiteataja.ee/ert/act.jsp?id=13263878)**“**.

**Koolituskulu** on lisatud analoogselt baasrahasse kirjeldatule teise pereõe koolituseks.

**Üle üheaastase kasutusega meditsiiniseadmete** hulka kuuluvad teise pereõe lisatasu mõistes:

* imikute kaal;
* imikulaud;
* universaallaud;
* pikkusemõõtur;
* täiskasvanute kaal;
* kärulaud;
* vahesirm.

**Töökoha kulu** hulka kuuluvad:

* tool;
* laud;
* arvuti;
* tarkvara;
* kliendi tool.

**Korduvkasutusega meditsiiniseadmete** hulka kuuluvad teise pereõe lisatasu mõistes järgmised vastuvõtu instrumendid:

* stetofonendoskoop;
* sfügmomanomeeter;
* otoskoop;
* pliiatslamp spaatlihoidjaga;
* helihark;
* refleksihaamer;
* PEF-meeter;
* kraadiklaas kehatemperatuuri mõõtmiseks;
* kõrvaloputussüstal;
* glükomeeter;
* veenisulgur;
* torkeotsiku hoidja;
* neerukauss;
* instrumentide kandik.

**Ruumide** kasutuskulu moodustavad:

* rent;
* küte;
* vesi ja kanalisatsioon;
* elekter;
* valve ja signalisatsioon;
* territooriumi korrashoid;
* prügivedu;
* kindlustusmaksed;
* maamaks;
* remondikulu.

Teise pereõe lisatasus on vastuvõtu pinna suuruseks arvestatud 12 m2. Rendikulu arvestamisel piirhinda võetakse aluseks taotluses esitatud andmed (kulu ühe m2 kohta), aga mitte enam kui on määratud eksperthinnanguga. Ruumide kasutuskulu hindamise aluseks on eksperthinnang.

**Muude kulude** all sisalduvad bürookulud ja telefonikulu samas summas ühe töötaja kohta, mis on arvestatud pearahasse arvutatuna ühe töötaja kohta.

**Teise pereõe lisatasu piirhind arvutatakse järgmiselt:**

Summeeritakse pereõe tööjõukulu, koolituskulu, korduvkasutusega meditsiiniseadmete kulu, üle üheaastase kasutusajaga meditsiiniseadmete kulu, ruumi kasutuskulu ja muude vajalike ressursside kulud aastas ning jagatakse kalendrikuude arvuga.

**TÖÖAJAVÄLIne LISATASU PEREÕELE JA PEREARSTILE** sisaldab:

1. Tööjõukulu
2. Ühekordse kasutusega meditsiiniseadmed
3. Vastuvõtu instrumentide komplekti kulu
4. Laboriuuringud
5. Kommunaalkulud

**Tööjõukulu** sisaldab:

ühe tunni miinimumbrutopalka nii pereõele kui perearstile korda koefitsient 1,5. Koefitsient tuleneb töölepingu seadusest sätestatud kohustusest tasuda ületunnitöö eest koefitsiendiga 1,5.

**Ühekordse ja korduvkasutusega** meditsiiniseadmete kulud sisaldavad:

pearahas sisalduvate ühekordsete ning korduv kasutatavate seadmete maksumusi, mis on taandatud ühele töötunnile

**Laboriuuringu kulud** sisaldavad:

eriarstiabi esmases vastuvõtus sisalduvat uuringute maksumust ning see on taandatud vastavalt ühele tunnile.

**Kommunaalkulud** sisaldavad:

baasraha arvelt tasustatud ruumikasutuskulu, mis on taandatud ühele töötunnile.

**Tööajavälise lisatasu nii perearstile kui pereõele arvutatakse järgmiselt:**

Summeeritakse vastavalt kas pereõe või perearsti tööjõukulu, ühekordse ja korduv kasutusega meditsiiniseadmete kulud, laboriuuringu kulud ning kommunaalkulud.